
РАС. 2 


БН, uso 


Den nomber di Gobierno 
di Aruba, Prome Minister 
Evelyn Wever-Croes ta 
invita e pueblo di Aruba pa 
sintonisa TeleAruba dia 30 
di april di 8.30 pa 10.30pm 
pa un Forum Nacional riba 
Abuso di Mucha. Ta bay tin 
varios orador di diferente 
instancia, entre otro: 


Glendeline Maldonado; 
MW'eer/ Pedagoog/ 
Onderwijs. 


Suzette Kock; Abogado. 
Johnny Boekhoudt; Pro 
Justicia Rapporteur/ 


Prome Minister Evelyn Wever-Croes: 


FORUM NACIONAL RIBA E TEMA DI 
ABUSO DI MUCHA 


Werkgroep Forensiche 
zorg en GZ/ Klinisch & 
Forensisch/ Psycholoog/ 
Jeugd/ OC. 

Phil Godoy; Psycholoog/ 
MDFT terapeut/ FSMA 
Respaldo. 

Juan Gomes; Rechercheur/ 
JZP/ Justitie. 

Janice Hooft; Dokter/ Wit 


Gele Kruis & JGZ na DVG. 
Moderador; Jonathan 
Trinidad; MBA/ 


Consultant/ Onderwijs 


Manerataconoci, Gobierno 


di Aruba a decreta luna di 
april como e Luna Nacional 
di Conscientisacion 
Contra Abuso di Mucha. 
Ya Gobierno a organisa 
diferente anochinan 
informativo na varios 
districto riba e tema aki y 
awor ya cerando e luna di 
april ta duna oportunidad 
na henter e pueblo di Aruba 
pa haya mas informacion 
y tambe di haci pregunta 
durante e forum via 
whatsapp na 5972323. 

Apesar cu luna di april ta 


yegando su fin, Gobierno 
di Aruba lo sigui traha 
durante henter e aña cu tur 
instancia riba e tereno aki, 
y tambe kier haci e peticion 
na e ciudadanonan di 
Aruba pa sigui pone di nan 

parti, ya cu mayoria di e 
abusonan cu ta tuma luga 
ta door di un persona cerca 
di e famia. Hunto por logra 
protege nos muchanan. 


ACCIDENTE CU HENDE HERIDA PA FALTA DI 


PREFERENCIA NA SAVANETA 


Dialuna atardi a drenta 
informe di un accidente cu 
hende herida na Savaneta, 
meaora a dirigi tanto polis 
como ambulans na e sitio. 
Na yegada di e patruya a 
bin compronde cu aki ta 
trata di un accidente pa 
falta di preferencia. 


Debi na e impacto un 
persona a resulta herida, 
na yegada di e ambulans 
nan a atende e victima na 
e sitio mes. 

#1... 


РАС. З 


Automobilistanan sea mas Consciente y Alerta 
pa Peaton 
y Peatonnan mas pendiente di Automobilistanan 


Den bista di е pre- 
ocupacionnan di comunidad 
pa motibo di cantidad di 
asonan di accidente, 
aminda cu peatonnan ta 
ordo atropeya y hasta 
limo temponan algun a 
perde nan bida, Comision di 
rafico Sigur ta desea di 
miti e comunicado aki cu 
ips importante pa 
onscientisa tanto Chauf- 
feurnan pero tambe 
Peatonnan. Tur usuario tin 
n responsabilidad comparti 
ога си nan ta participa den 
rafico. Ta esencial cu ambos 
partidonan keda vigila 
proactivamente nan move- 
ionnan den trafico. 
ientras nos campaña cu a 
uminsa recientmente ta haci 
esfuerso pa crea un trafico 
as sigur, ta fundamental pa 
ada partido, chauffeurnan y 
peaton ta mas consciente di e 
iesgonan den trafico. 


IPS PA AUTOMOBILIS- 
ANAN: 

* No parkeer riba acera, ni 
tampoco roba Zebrapad. 

* Percura pa cumpli cu 
reglanan di trafico. 

• Sea alerta na tur momento 
cu bo ta manehando, pa 
peatonnan cu por ta 
canando canto di caminda 
of cu ta bay crusa, 
especialmente caminda cu 


tin Zebrapad, duna 
preferencia. 
Evita di wordo distrai pa 
telefoon, musica 
demasiado duro of otro 
personan den auto na 
momento cu bo ta 
manehando. 
Respeta derechonan di 
peaton: Duna preferencia 
na peaton na crusada y 
interseccionnan caminda 
tin un zebrapad, y cumpli 
limitenan di velocidad. 
Eherce precaucion ora cu 
bo ta yega na areanan 
unda por tin mas peaton 
presente; manera scolnan, 
establecimentonan 
comercial y zonanan 
residencial. 
Ora cu bo acerca crusada 
of rotonde baha velocidad 
y sea mas alerta pa 
peatonnan y ciclistanan. 

* Evita core auto si bo a 
bebe alcohol of uza droga. 


TIPS PA PEATONNAN: 

* Uza zebrapad pa crusa, si 
no tin zebrapad, spera un 
momento oportuno pa 
crusa. 

» Si bo haya preferencia pa 
crusa di parti di 
automobilista, toch mira 
na tur dos banda bon y 
verifica promer cu bo 
crusa. 

* Evita di cana hopi cerca di 


— de 


caminda of riba caminda. 

* Haci uzo di trottoir y evita 
mas hopi cu por pa cana 
riba caminda. 

• Si tin e posibilidad, cana 
den e direccion di trafico 
contrario. 

* Semper uza zebrapad ora 
bo kier crusa caya. 

* Si no tin un zebrapad, 
crusa e caminda serca di 
un interseccion, manera 
un crusada of un crusada 
T of rotonde y warda pa e 
momento oportuno cu no 
tin trafico cerca. 

* No crusa сауа diagonal, si 
no straight. 

• Mira na man robes, па 


man drechi y atrobe na 
man robes prome cu bo 
pone bo pia riba caminda. 
Na momento di crusa, hasi 
contacto visual cu 
automobilistanan prome 
cu crusa caya pa sigura cu 
nan ta mirabo. 

Si e auto su glas ta getint 
hopi scur y cu bo no por 
mira e chauffeur; duna 
nan un señal, of mihor bo 
laga e auto ey pasa bay pa 
despues bo crusa. 

Evita distraccionnan 
manera uzo di telefon of 
scucha musica den 
headphone na momento 
cu bo ta crusa caya. 

Sea alerta y consciente di 
bo alrededor. 

Si bo ta bay cana anochi 
uza paña di color cla y 
cana c'un flashlight of 
accesorionan di lusnan led 
na bo curpa, pa asina bo 
por wordo mira. 

Si bo ta cana cu mucha, 
supervisa nan ora di cana 
y tene nan man na 
momento di crusa caya. 
Evita cana riba caya si bo 
a bebe alcohol of consumi 
droga pasobra bo no por 
tene bo balans 
debidamente, sin cu bo ta 
consciente bo por cuminsa 
cana riba caminda. 

Tene cuenta cu espacionan 
comparti manera pa 
ciclistanan, tira bista bo 
tras y den distancia bo 
dilanti. 


• Evita di crusa caya entre 
autonan cu ta staciona, bo 
vision ta limita y 
chauffeurnan no ta spera 
un hende crusa tras di nan 
auto. 


Den trafico meste 
tin respet pero tambe 
responsabilidad mutuo pa 
asina nos por tin un trafico 
sigur pa un y tur. Ban laga 
nos compromete nos mes c 
e slogan di nos campaña 
Ban Salba Bida, Scoge pa 
Siguridad. 


Pa mas 
informacion 
bishita 
www.traficosigur.aw 

NOBO DI MA 


Diaranson mainta, 
Minister di Husticia y 
Asuntonan Social sr. Rocco 
Tjon a reuni cu sindicato 
di Bombero ра asina 
introduci e team di maneho 
nobo, cu pa e proximo seis 
lunanan ta bay ehecuta 
e diferente proyectonan 
cu tin, mirando е 
acontecimentonan di е 
ultimo simannan tras di 
lomba. 


E management team 
nobo di Cuerpo di 
Bombero ta bay consisti 
di sr. Richinel Scoop como 
voorzitter, sr. Scoop tin 
amplio experencia riba 
aspectonan di maneho 
y liderazgo. sr. Scoop a 
obtene su “Bachelor in 
Maritime Operations, 
Minor in Offshore with 
Dynamic Positioning” na 
aña 2015 y tin experiencia 
como segundo ingeniero 
na Kustwacht, Duty 
Office JRCC Curaçao, 
Comandante di Kustwacht 
y Human Resource 
Advisor. 


Sr. Scoop lo wordo asisti 
door di sr. Tomas Correa, 
kende tin su Doctorale 
diploma in Arubaanse 
recht, y a traha pa hopi aña 
pa Land Aruba (Directie 
Telecommunicatie 


Minister Rocco Tjon: 


CUERPO DI BOMBERO TA CONOCE UN EKIPO 


Zaken) como u 
“Juridisch-Technisch 
Beleidsmedewerker”. 
Sinembargo prome cu 
esaki, sr. Correa a termina 
Brandweer Academie na 
Arnhem na aña 1994 y a 
traha na nos Cuerpo di 
Bombero pa algun aña riba 
beleidsniveau como lider 
di proyecto pa diferente 
trayectonan manera alarm 
centrale. Рог ultimo, 
pa completa e ekipo di 
maneho, tambe lo conta 
cu sr. Harold de Cuba cu 
ya caba ta forma parti 
di e ekipo di maneho di 
Brandweer pa algun айа. 


Na mes momento a tuma 
e decision pa reenforsa e 
parti di bedrijfsvoering 
na brandweer pa asina 
esaki por haya su 
debido atencion, cual 
ta hopi importante pa e 
operacionnan. Еѕакі ta 
un decision temporario, 
mirando cu Ministerio 
di Husticia y Asuntonan 
Social conhuntamente cu 
DRH ta den combersacion 
cu Hulanda pa wordo 
asisti a corto plaso 
pero cu un periodo mas 
largo door di dos ex- 
brandweer commandant, 
pa asina traha un 
“doorlichtingsrapport” 
pa nos pero tambe guia 
e organisacion aki pa 
e proximo dos pa tres 
añanan. 


Un paso sumamente 
importante, mirando е 
inversionnan cu a wordo 
haci e ultimo añanan aki 
den Brandweer, pa loke ta 
e parti di infrastructura 
y material, pero tambe e 


NEHO TEMPORALMENTE 


parti di e trucknan. Pues, 
e ta importante pa nos 
tin un ekipo di maneho 
cu ta wordo reenforsa cu 


T 


e parti di bedrijfsvoering 
y administrativo pa por 
inicia un trayecto nobo 
pa e cuerpo di bombero, 


en espera di un solucion 
duradero pa e leiding di 
Brandweer. 


SUELO. PAG. 5 
Edicion special Dia di Rey 

REY WILLEM-ALEXANDER DI HULANDA: UN LIDER 
MODERNO Y COMPROMETÍ CU SU PUEBLO 


Nos Rey Willem- 
Alexander di Hulanda ta 
un figura prominente den 
e escena mundial desde cu 
el a subi na trono na 2013, 
sucediendo su mama, 
Reina Beatrix. Durante 
su reinado, el a mustra 
su mes como un lider 
moderno y comprometí 
cu su pueblo, envolviendo 
su mes activamente den 
diferente asunto nacional 
y internacional. 


Naci na 27 di april 1967 na 
Utrecht, Willem-Alexander 
Claus George Ferdinand ta 
e yiu mayor di e Princes 
Beatrix y Prins Claus. For 
di un edad chikito, el a 
wordo prepara pa asumi 
responsabilidatnan real y 
a haya un educacion solido 
na cas y den exterior. 


Durante e anjanan, 
Rei Willem-Alexander 
a mustra un interés 
particular den asuntonan 
relaciona cu awa y 
asuntonan di emergencia. 
El ta un piloto experiencia 
y, durante hopi anja, el 
a participa den mision 
di buskeda y salba un 


piloto di helicopter. Su 
experiencia den e tereno 
aki a wordo traduci den 
un compromiso activo 
cu asintonan di awa y 
prevencion di desastre 
natural na Hulanda y mas 
leu. 


Ademas di su debernan 
oficial na cas, Rey Willem- 
Alexander tambe a 
sobresali como embahador 
di Hulanda den exterior. 
Ela representa su pais 
den bishita di estado y a 
traha duru pa promove 
comercio,  invecikn y 
cooperacion internacional 
den diferente tereno. 


Sinembargo, su reinado no 
tabata sin desafionan. E 
pandemia di COVID-19 a 
representa un di e prueba 
mas dificil durante su 
mandato, y Rey Willem- 
Alexander a keda den 
front, brindando sosten 
moral na su pueblo y 
expresa su solidaridad cu 
esnan afecta pa e crisis. 


Resumiendo, Rey Willem- 
Alexander di Hulanda a 
demostra su mes como 


un lider visionario y 
comprometí, dedicá na 
bienestar di su pueblo y 
progreso di su nacion. 
Cu su enfoke moderno 
y su spirito di servisio 
publico, e ta sigui siendo 
un figura importante den 
e escenario mundial y 
un símbolo di unidad y 
fortaleza pa Hulanda y 
Reino Hulandes. 


AS 


Diaranson 01 Меі 2024 


IF; 


< 


Iadi adi 15947 


Dia di Obrero (liber) 

РАС. 6 


MINISTER ENDY CROES TA FELICITA SR. CARLOS BENJAMIN CU 


Premio Excelencia 
den Deporte a reconoce 
Sr. Carlos Benjamin pa 
contribui den e desaroyo 
di deporte di Aruba. Sr. 
Carlos Benjamin a nace 
na Aruba na aña 1960 
y a cuminsa practica e 
deporte di basketball 
desde cu e tin 19 aña di 
edad. Sr. Carlos a hunga 
den diferente seleccion 
di basketball. Ademas di 
esaki, Sr. Carlos tabata 


referee di basketball y lider 
di delegacion di varios 
seleccion di basketball. 
Ademas di esaki, e baluarte 
deportivo a bay Weganan 
di Reino na diferente pais 
pa representa Aruba entre 
otro, Sint Maarten, Corsou 
y Bahamas. Actualmente, 
Sr. Carlos ta train mucha- 
y hobennan entre 5 pa 18 
aña na Basketball Club na 
San Nicolas. 


Sr. Carlos a expresa cu 
e ta un honor pa sigui 
cu e trabou y motiva e 
muchanan pa practica 
deporte. Premio 
Excelencia den Deporte 
y Minister Endy Croes 
ta gradici Sr. Carlos 
Benjamin cu e gran trabou 
cu el a haci den mundo 
deportivo. Cu disciplina, 
deseo, dedicacion y 
determinacion ta logra. 
Aruba ta orguyoso di bo. 


SU RECONOCEMENTO DI BALUARTE DEPORTIVO 


OPLEIDING TEAM ARESTO UN BIAHA MAS A TUMA 
LUGAR NA ARUBA 


MACUARIMA, ARUBA: 
Aruba un biaha mas 
tabata anfitrion pa un 
traning pisa pa recluta 
miembronan nobo pa e 
Team di Aresto. Team 
di Aresto ta considera 
un team profesional cu 
ta infoca riba diferente 
area pero un di e areanan 
importante ta pa pone 
man riba sospechoso cu ta 
considera peligroso. 


Ta pesey a yega e momento 
un biaha mas pa recluta 
mas miembro nobo pa e 
Team elite aki. Ta pesey 
comunidad di Aruba por 
a mira y biba diferente 
acontecimento riba nos 
pais e ultimo lunanan aki. 


Tur esaki tin di haber pa 
mira e calidad y habilidad 
di сада cursista cu a 
participa den e training 
aki. 


E training aki ta den 
cooperacion cu tur pais 
den Reino Hulandes esta 
Hulanda, Aruba, Corsou, 
Boneiro y Sint-Maarten. 
Tambe a conta cu sosten 
di Polis profesional for di 
cada Pais den Reino pa 
ayuda den e entrenamento 
pisa aki. 


E training aki tabata bou 
guia di Team di Aresto di 
Aruba conhuntamente cu 
tur coleganan di Reino 
Hulandes cu а yuda 


prepara e training na 
Aruba. Nos ta yama danki 
pa e team di DSI Hulanda 
y Mareniers Kazerne pa 
nan sosten y apoyo. 


“Mi ta sumamente 


orguyoso di e coleganan 
nobo di Team di Aresto cu 
a ricibi nan baret blauw. E 
opleiding aki tabata posibel 
dor di traha hunto cu e 
cuerponan di reino, college 
korpschef, DSI Hulanda 


y Mareniers Kazerne. E 
miembro nobonan aki ta 
di calidad halto den nos 
regio” tabata palabranan 
di altcomisario Ramon 
Arnhem. 


<É мт 

ACCIDENTE CU HENDE 
HERIDA NA CRUSADA 
ARENDSSTRAAT CU 
BELLSTRAAT 


Dialuna mainta a drenta informe diun accidente cu hende 
herida na crusada Arendsstraat cu Bellstraat, mesora a 
dirigi tanto polis como ambulans na e sitio. Na yegada di 
e patruya a bin compronde cu aki ta trata di un accidente Masha Pabien na Rey Willem Alexander 
unda e dama chauffeur no a duna preferencia na e pick- 
up cu tabata biniendo riba e caminda di preferencia y a 
dal 2 biaha riba dje. Debi na e impacto ambos chauffeur 
a resulta herida. Na yegada di e ambulans nan a atende 
e dama pero e chauffeur di e pickup mes a keda di pasa 
cerca su dokter di cas. 


Mueble y ma 


РАС.8 


1.01. 

Ultimamente ta tende hopi di 
e topico “vacation rentals”, cual 
topico aki sigur tin e atencion di 
Minister Dangui Oduber for di 
algun tempo caba. E fenomeno cu 
turistanan ta prefera di hospeda 
den un vacation rental ta algo cu 
pa algun aña caba ta andando rond 
mundo y ta un trend cu na Aruba 
tambe nos ta wak. Segun raport 
di Aruba Tourism Authority, na 
Aruba mas o menos 30 porciento 
di nos bishitantenan ta kedando 
den e tipo di acomodacion aki. 


Minister Oduber a splica cu ta hopi 
importante pa bin cu regulacion 
pa vacation rentals y asina crea 
un level playing field na Aruba. 
Gobierno ta bay regula esaki a 
base di un registracion, cu tur 
propietario cu tin un “listing” 
mester ta registra pa por opera 
nan vacation rentals. 


Minister Dangui Oduber 
DEN CUADRO DI TURISMO SOSTENIBEL, MANEHO PA 
REGULACION DI “VACATION RENTALS” а DEN 50 FASE FINAL 


E mandatario a duna di conoce 
cu ya caba ta den proceso pa e 
independisacion di e unidad di 
Dienst Warenkeuring en Hygiene 
(DWH) cu ta actualmente parti 
di DVG. E ley pa cu esaki ta den 
su fase final pa bai Raad van 
Advies. E unidad aki ta bai bira 
un sui generis y lo keda encarga 
cu henter e proceso di dunamento 
di permiso y haci e control nan 
necesario pa mantene e calidad 
di nos producto Aruba. Controle 
nan cu lo tuma luga ta manera (1) 
controle di hygiena (2) controle di 
seguridad. Tambe ta den proceso 
pa digitalisa ful e proceso di duna 
permiso di horeca. 


Minister  Oduber ta Һауа 
importante pa crea e igualdad den 
e operacion di tur esnan cu ta huur 
acomodacion na Aruba. Tambe ta 


importante pa cu cumplimento 
di impuestonan. Gobierno tambe 
mester haya su fair share cu ta 
entre otro e “Tourism Levy”. 
Segun Minister Oduber esaki 
ta sumamente importante pa 
crea y mantene e igualdad den e 
condicionnan pa por opera como 
negoshi aki na Aruba. 


Minister Oduber ta kere cu e ley y 


e maneho aki ta un bon iniciativa 
y ta contento cu tur sosten di e 
departamentonan envolvi cu ta 
participando activamente den e 
proceso pa asina gobierno por 
regula e fenomeno di vacation 
rentals. Esaki na su turno lo bay 
crea eigualdad entre companianan 
y lo zorg pa tin cumplimento di 
tur e obligacionnan al respecto 
pa e doñonan di vacation rentals 
tambe. 


Minister Dangui Oduber si ta 
scucha pueblo di Aruba y si tin e 
coraje pa introduci solucion pa 
igualdad den condicion pa opera 
como negoshi . E no ta un caminda 
facil, pero sita uno cu mester wordo 
tuma pa asina tin un fair playing 
field pa un y tur. Cu e maneho aki 
a demostra accion concreto pa cu 
turismo sostenibel y bon balansa. 


ARUBA BANK TA ORGUYOSO PA UNI SU MES CU CLIMATE 
AND OCEAN RISK VULNERABILITY INDEX (CORVI) 


25 di april 2024 - Durante 


dialuna mainta di Dia 
di Tera, Aruba Bank a 
marca historia door di 
solidifica su partnership 
cu Gobierno di Aruba, 
bou liderazgo di Minister 
Arends, у  institutonan 
clave, pa e estudio di 
“Climate and Ocean Risk 
8 Vulnerability Index”, 
un armazon pionero pa 
evaluacion di riesgo y 


vulnerabilidad di clima cu 
lo tuma luga den e proximo 
14 pa 18 luna. E partnership 
significante aki a wordo 
celebra durante e Dia di 
Tera Forum, organisa pa 
Transporte, Integridad, 
Naturalesa y Asuntonan 
di Adulto Mayor, bou di e 
tema "Climate Resilience". 


Eceremoniaoficialdifirma 
a tuma lugar den presencia 


di estimado partnernan y 
dignatario, marcando un 
ocasion momentuoso den e 
camindadiArubapaaccion 
climatico. Entre esnan 
presente tabata Sr. Ramon 
Mas, Head of Corporate & 
Platinum Banking, y Sra. 
Kathy Scholliers, Head 
of Risk & Compliance, 


representando Aruba 
Bank. 

CORVI, un instrumento 
di riesgo climatico 
comprehensivo dirigi 
pa data, cu ta incorpora 
pilarnan ecologico, 
financiero, y politico, 


lo produci mas cu 100 
indicadornan. Un pilar 
nobo di salud tambe a 
wordo desaroya, caminda 
Aruba ta e prome pais unda 


esaki lo wordu inclui tambe 
como parti di e modelo y 


evaluacion di CORVI. E 
incluision aki ta subraya e 
dedicacion di e banco pa 
bienestar holistico manera 
tambe nos liderazgo den 
abordamento di riesgonan 
relata na clima den sector 
financiero. 


E sosten di Aruba 
Bank pa CORVI ta 
refleha su dedicacion 


na responsabilidad 
corporativo y practicanan 


di banco sostenibel. 
Door di proporciona 
pensamentonan y 
experiencia valioso, е 


banco ta tin como meta 
contribui na desaroyo di 
solucionnan innovativo 
cu ta reduci riesgonan 
climatico y promove 
resiliensia pa un tempo 
largo. 


SUELO. PAG. 9 

BAKI SUSHI DI 
METRO MALL NA 
CANDELA 


Dia di Rey 


En conexion cu celebracion di Dia di Rey y Dia di Labor 
nos oficina lo ta cera: 


Dialuna, 29 di april 2024 te cu Diaranson, 1 di mei 2024 


Nos lo t'ey bek pa brinda bo servicio durante nos orario 
regular desde: 


Diahuebs, 2 Di Mei 2024. 


Dialuna atardi a drenta informe di cu tin un candela na í 
Metro Mall, mesora a dirigi un unidad di bombero na e APFA ta crea awe balor pa mañan 
sitio. Na yegada di e bombero a paga e candela di e baki  —— 
sushi mesora pa asina evita e peliger y e molester 


А 


ARUBA AIRPORT AUTHORITY 


РАС. 10 


Ам, 
„Эл. 
3 

E siman aki, parlamen- 
tario di Partido di Pueblo 
Arubano AVP a haci un 
advertencia serio. Mi- 
rando e desaroyonan di 
e ultimo shete aña pa cu 
maneho di desperdicio, e 
ta kere cu den apenas un 
par di luna, nos isla lo por 
conoce un desaster eco- 
logico y di salud. El a bisa 
esey durante e conferen- 
cia di prensa semanal di e 
partido, argumentando e 
decisionnan robes, un tra'i 
otro, cu Gabinete Wever- 
Croes I y II a tuma y te dia 
di awe ta nenga di acepta, 
corda pa corigi. 

For di ex minister Otmar 
Oduber, pasando door di 
Marisol Tromp y Evelyn 
Wever-Croes te na e ac- 
tual Minister di Medio 
Ambiente, Ursell Arends; 
parlamentario Sevinger a 
indica cu tur a ignora al- 
gun of tur estudio y con- 
seho cu gobierno di AVP a 
laga atras for di 2017. Den 
cada stap di e caminda, 
Sevinger a purba di alerta 
y adverti e mandatarionan 
di nan fout, sinembargo a 
tuma decision pa beneficia 
financiado di campaña, cu 
tur consecuencia cu awo 
ta cay riba lomba di e ciu- 
dadano. 

Referiendo na Minister 
actual Arends, Sevinger a 
bisa cu “unico cu e mester 
a haci ta repasa e estudio- 
nan existente, tuma deci- 


Parlamentario di AVP Benny Sevinger: 


Pueblo ta paga mas pa sushi mientras 
Parkietenbos a bira un time bomb 


sion y pone placa su tras. A 
scoge otro y awe por mira 
cos a bira pio, e contribu- 
cion di e ciudadano a bay 
di 25 pa 40 florin, dump 
a lanta den tur skina rond 
di eisla y no por haci nada 
ainda cu RWZI.” 

Loke cu Minister Arends 
ta bati na pecho cu ne, 
esta cu e ta esun cu a cera 
dump, ta en realidad un 
mentira y su blunder di 
mas grandi. Pasobra, pa 
cuminsa, ken cu ta por 
pone un candal na e por- 
ta, pero esey no ta e solu- 
cion. Ademas te dia di awe 
truck cu sushi ta drenta 
tur dia for di hospital, for 
di RWZI y cu asbest. 

E insinerado ta un cu ta- 
bata sa cu no ta cumpli 
cu e capacidad cu Aruba 
mester y awo el a daña 
tambe. Unda tur e sushi ta 
bayendo e ora? Gobierno 
a duna ordo pa hinc'e den 
containers cu ta acumu- 
lando riba tereno di Par- 
kietenbos. Pa e sushi sigui 
stoba eyden y creando tur 
sorto di gas toxico. 

Cu prueba den man, esta 
lesando un carta di e 
comision di februari 2018, 
e parlamentario di AVP a 
mustra con Gabinete Wev- 
er-Croes I y II sistemati- 
camente ta ignora, te dia 
di awe, tur conseho cu ta 
haya pa atende cu maneho 
di desperdicio. A neglisha 
incluso e conseho pa no 
aumenta e prijs pa servi- 
cio di pikimento di sush. 
Tampoco a duna oido ora 
Serlimar a bisa cu cerando 
Parkietenbos, e cantidad 
di sushi pa e insinerado lo 
triplica. Sevinger ta cues- 
tiona si ta hustamente 
esey tabata kier pa awo e 
mesun compania, sin des- 
taho publico atrobe, cum- 
pra dos mas. Shete luna 


mas laat, tur cos ta mes- 
cos. 

Sevinger: “Fuera cu MEP a 
haci un desaster cu e pais, 
e ciudadano tin di puntra 
su mes y reflexiona riba 
kico ta loke partido RAIZ 
a haci pa Aruba. Mientras 
tanto ta paga mas pa tira 
sushi afo, ta paga mas pa 
chica pos door di no por 
soluciona e situacion na 
RWZI y den Conseho di 
Minister na luga di discuti 
riba idea y alternativa, ta 
discuti con ta bay parti e 
suma cada bes mas grandi 


cu kier ranca for di e cart- 
era di e turista pa drecha 


loke nan maneho sin vi- 
sion mes a ocasiona.” 


MASHA DANKI 
DE CURAZON 


CELEBRANDO 38 AÑA DEN RADIO 
DIFUSION DI CECILITO LOPES 

26 di april 2024 


Horoscop pa dia 26 di april 
2024 


Feliz y productivo diabi- 
erna. Awe, bispo di Dia di 
Rey, Solo di Pueblo ta pre- 
senta bo horoscop pa 26 di 
april, 2024. 


Aries 

Convoca e cena familiar cu 
tanto bo ta desea. Bo eco- 
nomia ta desbalansa debi 
n'e gastonan imprevisto. 
Sea positivo, e problem- 
anan laboral no mester 
supera bo. Dolor den bo 
brasa y bo pianan. Number 
di suerte: 31, 73, 3. 


Tauro 

Kisas bo ta biba un reen- 
cuentro hopi special y in- 
espera. Warda un poco, 
bo economia no lo tarda 
pa drecha. No enfrenta cu 
bo hefe pasobra e lo caba 
na fracaso. Tuma juice di 


apelsin, bo curpa tin mes- 
ter di vitamina C. Number 
di suerte: 32, 43, 6. 


Geminis 

Hopi capacita pa biba y 
disfruta amor. Sigui cu e 
control di gasto, e ta sien- 
do rendabel. Lo bo alegra 
mira e resltadonan laboral 
debi na bo esfuerso. Siña 
controla e atakenan di an- 
siedad. Number di suerte: 


22, 74, 2 


Cancer 

Amistad superficial no ta 
beneficia bo na nada. Gas- 
to extra importante ta me- 
nasa, tene cautela. Bo tin 
hopi recurso pa soluciona 
tema laboral. Bo organ- 
ismo ta funciona perfecta- 
mente. Number di suerte: 
83,66, 1. 


Leo 
Incomprension ta domina 


APRIL 27TH, 2024 


bo pareha. Beneficio den 
algo relaciona cu real es- 
tate. Nan lo sorprende bo 
cu un gran noticia profe- 
sional. Bo gusta ta fit, pero 
bo mester disciplina bo 
mes. Number di suerte: 89, 
97,3. 


Virgo 

No provoca discusion sin 
sentido cu bo pareha. Un 
percance desafortunda por 
haci bo perde placa. Mal 
dia pa tuma decision na 
trabao. Controla bo nervi- 
osismo. Number di suerte: 
97, 25, 6. 


Libra 

Bida social agita cu bo ami- 
gonan. Pone bo cuentanan 
na ordo prome cu bo gasta 
alegremente. Bon oferta 
di trabao. Sigui cuida bo 
dieta pa mantene bo peso 
alcansa. Number di suerte: 
93, 38, 8. 


Scorpio 

Kisas lo surgi un amor 
cu tabata drumi for di un 
tempo. Bo tabata pretando 
e faha, ya bo por hala ro- 
sea. Interesante novedad 


HAPPY RING'S 


WE ARE CLOSED ON APRIL 27 TO 
CELEBRATE OUR KING 


den mundo profesional. 
Kisas problema di salud 
lo aparece di importancia 
escaso. Number di suerte: 
58, 24, 2 


Sagitario 

Poco dispocision pa amor. 
Spaar den e cosnan cu por 
ta despues bo por lamenta. 
Lo bo tuma decision lab- 
oral hopi valioso pa futuro. 
Paz y trankilidad, disfruta 
di nan. Number di suerte: 
26, 74, 2 


Capricornio 

Purba ta mas comprensivo 
cu asunto di curason. Bo 
mester repasa bon bo eco- 
nomia. Na trabao,, concen- 


tra mas, bo ta un tiki off. 
Riesgo di algun daño ora 
di haci deporte. Number di 


suerte: 84, 96, 3. 


Acuario 

Lo bo nota algun abandono 
di parti di un amigo hopi 
special. Desde awo, lo bo 
mester planifica bo eco- 
nomia miho. No "impone" 
bo criterionan na bo com- 
pañeronan. E ansiedad lo 
trece trastorno intestinal. 
Number di suerte: 35, 56, 
4. 


Piscis 

Bo tin un famia un poco 
bandona. Bo mester spaar 
parti di bo entrada. Un 
poco di amabilidad lo me- 
hora bo situacion laboral. 
Ocupa bo mes di bo salud 
na serio, miho preveni. 
Number di suerte: 86, 57, 

April 26, 2024 ta Dia Internacional di Propiedad Intelectual”: 


E dia aki, enfasis ta wordo poni mundialmente riba e importancia di tin un sistema 
balansa pa duna reconocimento y recompensa na inventornan y creadornan, pa nan trabou, 
y sigura cu sociedad ta beneficia di nan creatividad y ingenio. 


Propiedad intelectual 
Kico esaki ta? Esaki ta un 
pregunta cu na Oficina di 
Propiedad Intelectual nos 
ta haya cu frecuencia, pa 
motibo cu e no ta un ter- 
minologia cu ta wordo 
hopi uza. Ora nos papia 
di un propiedad, esaki ta 
encera un саз, un auto, 
un tereno, un computer 
of otro  propiedadnan 
tangibel of perceptibel. 
E propiedadnan aki bo 
por weita, fula y sinti nan 
constantemente. Nan ta 
den bo poder. Un propie- 
dad asina bo ta busca tur 
manera pa proteha. Bo no 
kier perde nan sin mas. 
Ora ta concerni un propie- 
dad intelectual, no ta tur 
ora nos ta consciente cu 
nos mester proteha nan. 
Tin ora nos no ta ni con- 
sciente cu e tipo di propie- 
dad aki por tin mas balor 
cu e edificio den cual nos 
negoshi ta estableci of e 
auto cu nos ta core aden. 


Kico e ta anto? 

Propiedad intelectual ta 
e terminologia cu ta cu- 
bri diferente tipo of sorto 
di propiedad cu e mente 
humano a crea. E crea- 
cionnan humano aki por 
ehempel ta, un obra liter- 
ario, un obra cientifico, un 
obra di arte, un palabra 
of un nomber special cu 
bo ta uza pa reconoce bo 
negoshi, servicio of pro- 
ducto, un logo, un slogan, 
y tambe un invento of un 
diseño. 


Bou di propiedad intelec- 
tual ta cai pues “Derecho 
di Autor”, “Marca”, “Pat- 
ent”, “Diseño Industrial” 
y “Indicacion Geografico”. 
Si bo a crea un obra di arte, 
bo por bisa cu e obra aki 
ta di bo. E ta bo creacion. 
Ora bo bende esaki, bo 
no ta weit'e ni sintie mas, 
pero e creacion ta keda di 
bo. Mescos ora bo skirbi 
un buki. Bo a laga imprimi 
esaki y un otro persona ta 
cumpra un ehemplar. E ta 
bira doño di e ehemplar 
aki, pero abo ta e doño di 
e obra literario. Esun cu 
a cumpra e buki nunca ta 
bira doño di e contenido di 
e buki. Mescos ta conta pa 
un cancion. 


Proteccion 

Hopi biaha nos no ta 
para keto na e hecho cu 
un propiedad intelectual 
tambe ta un propiedad cu 
mester di proteccion, sim- 
plemente pasobra no ta tur 
hende ta reconoce esaki 
como un propiedad, pero 
tampoco otronan ta recon- 
oce esaki como un propie- 
dad di bo y ta of kier uz'e 
of te hasta bende esaki sin 
bo permiso siendo cu bo ta 
e doño! Tuma por ehempel 
copiamento di cantican- 
an di un cd. Por ta cu bo 
a cumpra un cd y e cd ta 
di bo. Pero e creacionnan, 
е ођгапап musical riba e 
cd no ta bira di bo. Nan 
ta keda obranan di e au- 
tor. Un otro ehempel ta e 
paña no original cu nos 


STICHTING 

ARUBA 


Registra pa bi 


BO SANGER 

por haya cumpra na hopi 
tienda na Aruba. Hopi di 
nan tin marca caro poni 
riba nan, pero nan no ta di 
e fabrica original. Hopi bi- 
aha nan ta hasta di un cal- 
idad inferior. Esaki nos ta 
yama “counterfeit” (marca 
horta). E negoshi cu si ta 
bende e marca(nan) origi- 
nal ta core peliger cu su 
clientenan no ta cumpra 
su marca(nan) mas, paso 
aparentemente e marca ey 
no ta sirbi !!! Ta pesei tin e 
posibilidad pa proteha un 
propiedad intelectual. 


Kico abo tin di haber cu 
propiedad intelectual? 
Nos como cuidadano no 
tur ora ta consciente con 
hopi nos tin di haber cu 
propiedad intelectual. Cu 
un ehempel chikito por 
ilustra cuanto contacto 
directo tin entre un ama 
di cas, sinta merdia un 
rato dilanti su television, 
y propiedad intelectual. 
Por ehempel: e stoel cu 
e ta sinta riba dje tin un 
diseño, e television cu e 
ta weita tin un marca, e 
programa cu e ta weita tin 
derecho di autor riba dje, 
e television riba su mes 
tambe ta un invento, y e ta 
di e tipo plasma (invento). 
Y si ta ora di koffie, no 
pensa mes di traha un kof- 
fie cu no ta di e marca cu 
e ta uza tur ora. E berdu- 
ranan di bleki of boter cu 
bo ta cumpra pa bo salada 
(marca); e auto cu bo ta 
core aden (marca, invento, 
modelo), etc. etc. 


Historia di e terminologia 
“Propiedad Intelectual” 

E terminologia “Propie- 
dad Intelectual” a wordo 
uza oficialmente pa prome 
biaha na 1845 den un 
corte na Massachusetts, 
USA, caminda a trata un 


caso di un patent entre 
partidonan Davoll et al, y 
Brown. Aki e huez Charles 
L. Woodbury a laga pone 
den su veredicto: "only 
in this way can we protect 
intellectual property, the 
labors of the mind, pro- 
ductions and interests as 
much as a man's Own..... 
as the wheat he cultivates, 
or the flocks he rears" 
(Woodbury & Minot, CCD 
Mass. 7 F. Cas. 197, 1845). 
Nos ta weita cu e huez aki 
a reconoce patent como un 
“propiedad intelectual”, 
trabou di e mente huma- 
no, cu lo mester por gosa 
di proteccion. El a compa- 
ra esaki cu bienes manera 
cosechanan di cultivacion 
di cunucu, locual e tempo 
ei tabata propiedadnan 
asina importante pa e cu- 
nukeronan. 

Na 1846 e autor frances, 
A Nion tambe a uza e ter- 
minologia aki “Propiété 


Intellectuelle” den su buki 
“Droits civils des auteurs, 
artistes et inventeurs”. Aki 
ta unda a cuminsa wak e 
relacion directo cu ta ex- 
isti entre derecho di autor, 
patent, marca y diseño in- 
dustrial. Prome nan tabata 
mira y considera esakinan 
como asuntonan riba nan 
mes. Awendia nan ta mira 
tur como propiedadnan cu 
a y ta nace di e creatividad 
di e intelecto humano. 


Bureau na Aruba 

Na Aruba tambe nos tin 
un oficina caminda bo por 
registra e propiedadnan 
aki. Nos oficina ta situa na 
Adriaan Lacle Blvd. nr. 3. 
E oficina aki ta encarga 
cu e ehecucion di e ley di 
derecho di autor, ley di 
marca y e ley di invento. 


Aki pues bo por registra 
bo obra-, marca- y tambe 
inventonan. 


Paardenbaaistraat 10, Oranjestad, Aruba Tel.: (297) 525 - 7555 

Polis investigando accidente 
hit € run na Bubali 


BREAKING NEWS! AVB 
MAKING HISTORY! 


Dialuna atardi a drenta 
informe di un accidente 
na Bubali, mesora a dirigi 
un patruya na e sitio. Na 
yegada di e patruya a bin 
compronde cu aki ta trata 
di un accidente hit & run 
unda un auto a perde con- 
trol den e birada a perde 


control bay dal spandraad 
kibra y a bay dal e muraya 
di e cas kibra. 


Polis a keda di bay wak 
den e area cerca y wak e 
camara di seguridad pa 
asina pone esun para re- 
sponsabel pa e daño causa. 


Ban tuma un momento pa 
celebra algun logro gran- 
di: 

eO OCFU Girls U14 2021: 
Aruba Champions 

eL] LIConcacaf Girls U15 
2022: Aruba Sub-Cham- 
pions 

"(1 ОСЕО Girls U14 2023: 
Aruba Sub-Champions 


КЛЧАРЕ РИ Н ЛЧ TIA 


JAU THALL AG 


Y awor, prepara pa algo 
monumental! Pa PROME 
BIAHA DEN HISTORIA, 
e 2024 Concacaf Girls U15 
torneo lo tuma lugar aki 
na ARUBA! Esaki ta un 
momento historico cu ta 
marca nos dedicacion, nos 
pasion y nos talento riba e 
tarima internacional. 


Keda pendiente mientras 
nos ta cuminsa un aven- 
tura nobo increibel, ban 
uni den nos amor pa fut- 
bol y nos compromiso pa 
excelencia. 


Ban mustra mundo cu 
chikito y simpel nos por 
ta, pero si respeta! 

1 SoLo- SALUD 


Dokter na Merca a realisa 
di dos transplante di riño di 
porco na mundo 


E cirugahonan Mericano 
a practica e di dos trans- 
plante di riñon di porco 
den historia, na e ocasion 
aki, riba un hende muhe 
cu tabata sufri di un com- 


binacion di insuficiencia 
cardiaco y renal. E com- 
plehidad di su caso a ad- 
kiri dos intervencion den 
un lapto di 8 dia y e prome 
cu a pone un pomp cardi- 


aco artificial pa reforsa su 
curason debilita. 


Lisa Pisano, di 54 aña y 
residente na New Jeersey, 
t'e prome hende muhe di 

a ricibi un riñon di porco 
na Merca y tambe e di 
dos persona bibo na cual 
a substitui su organo uri- 
nario defectuoso pa uno di 
origen animal. 


A haya e riñon for di un 
porco modifica genetica- 
mente, cu a sirbi tambe 
como donante di e thy- 
mus gland, un organo di e 
sistema inmunitario cu e 
dokternan a considera im- 
prescindibel transplanta 
pa evita cu e organismo 
humano rechasa e organo 
nobo. 


"Mi tabata na final di e ca- 
minda," Pisano a comenta 
na AP. "Mi a probecha e 
oportunidad. Den e pio di 
e casoan, 51 е no a funcio- 
na pa mi, kisas e lo a fun- 
ciona pa otro y por yuda 
e siguiente persona," el a 


agrega. 


E pashent ta mustra un 
mehoracion, ya cu su riñon 
di porco a cuminsa produ- 
ci orina inmediatamente 
den e camber di operacion 
di Instituto Langone di 
Transplante di e Universi- 
dad di New York, caminda 
cu e ta ricibi tratamento. 


Otro centro medico Meri- 
cano, e Hospital Gen- 
eral di Massachusetts, a 
'release' na comienso di 
april, e prome persona cu 
a ricibi un transpolante di 
riñon di porco, modifica 
geneticamente. Dokter 
Tatsuo Kawai a bisa cu e 
pashent di 62 aña a exper- 
encia un susto di rechaso 
trempan na maart, pero a 
recupera y ta bayendo ya 
cinco siman despues di e 
transplante. 


Minister Endy Croes: 


A RINDI HOMENAHE NA BALUARTE DEN 
DEPORTE SR. ALBERTO THIEL DURANTE 
PREMIO EXCELENCIA DEN DEPORTE 


ORANJESTAD: Diabierna 
ultimo, Premio Excelencia 
den Deporte 2023 a rindi 
honor na dies (10) balu- 
arte den deporte di Aruba. 


Baluarte deportivo Sr. Al- 
berto Thiel ta un entre- 
nado di judo y a yuda dife- 
rente atleta na Aruba. Sr. 
Thiel a inicia su trayecto- 
ria deportivo na aña 1969 
como atleta di Club Estrel- 
la y a practica e deporte di 
judo na Club Estrella te 


cu aña 1980, pa motibo 
cu el a bay Hulanda e aña 
ey pa continua cu su estu- 
dio. Na Hulanda Sr. Thiel 
a sigui practica e deporte 
y ora el a regresa Aruba 
a participa den diferente 
campeonato pa representa 
Aruba. 


Despues di esaki, Sr. Thiel 
a dicidi di sigui desaroya 
su mes y a sigui e curso pa 
bira un entrenado di judo 
y a representa Aruba como 


entrenado cuater (4) biaha 
den Weganan Olimpico. 
Aña pasa, Sr. Thiel a haal 
un diploma profesional 
acredita di Academia di 
Barcelona na Spaña y a in- 
dica cu nunca el a stop di 
desaroya su mes, mirando 
cu e ciencia den deporte ta 
cambia tur dia. Sr. Thiel a 
conseha e atletanan hoben 
pa nunca lubida di unda 
nan ta bin y pa sigui prac- 
tica deporte, paso deporte 
ta tene bo sano y ta duna 


bo disciplina y respet. 


Minister Endy Croes ta 


gradici Sr. Alberto Thiel pa 
su amor, pasion y aporte 
den e deporte di Aruba. 


SLO. 

Minister Rocco Tjon: 


35 DETENIDO NA NOS INSTITUTO CORECCIONAL А 
TERMINA DIFERENTE CURSO EXITOSAMENTE 


ORANJESTAD - Diaran- 
son merdia, Minister di 
Husticia y Asuntonan 
Social sr. Rocco Tjon 
a bishita nos instituto 
coreccional, pa asina haci 
entrega di certficado na 


“Señor ta mi wardador, min tin falta di nada 
Den cunucu di yerba berde e ta ponemi sosega. 
E ta hibami na awa trankil, 

Pa mi bolbe haña forsa”. 

Salmo: 23 


35 detenido cu a termina 
nan estudio exitosamente. 
E detenidonan aki a sigui 
diferente cursonan brinda 
pa FEPA. 


Segun minister Tjon ta 


Nos ta anuncia fayecimento di: 


Virginia Antoine 
*11-07-1957 - 125-04-2024 


Acto di entiero lo wordo anuncia despues. 


splica, el a haya e opor- 
tunidad pa combersa cu e 
detenidonan y asina spli- 
canan kico ta e plannan 
pa futuro, pero tambe a 
reconoce cu e infrastruc- 
tura di e edificio mester 
di mas atencion. Sinem- 
bargo, e inversion di mas 
importante actualmente 
ta den e propio detenido, 
pa asina nan tambe por 
haya e oportunidad pa por 
reintegra y resocialisa bek 
den comunidad. 


E cursonan cu a wordo 
brinda ta inclui market- 
ing and sales, basiskennis 
boekhouden y small busi- 
ness. A base di un encues- 
ta cu a wordo haci entre 
e detenidonan pa haya sa 
kico nan interesnan ta, lo 
bay tin hopi mas curso cu 
ta bay wordo brinda du- 
rante henter aña a traves 
di FEPA, Enseñansa pa 
Empleo y otro NGO's. 


E cursonan ta parti di un 
plan integral pa brinda 
cursonan y educacion na 
detenidonan pa asina nan 
por reintegra y resocialisa 


mas exitoso. Remarcabel 
ta cu e certificadonan cu 
e detenidonan ta haya ta 
uno reconoci, y na mo- 
mento cu nan sali for di 
KIA, nan tin un oportuni- 
dad real pa por haya un 
trabou. 


Por ultimo, e mandatario 


a gradici FEPA cu a or- 
ganisa y brinda e curso- 
nan aki, pero tambe e per- 
sonal di KIA cu a brinda 
siguridad, guia y sosten. 
Un pabien na e 35 deteni- 
donan cu a gradua y nos ta 
orguyoso cu nan a scoge 
pa inverti den nan mes. 


OLIVE TREE'S 


PRE-PAID 

Lo E seca tur lagrima for di nan wowo y morto lo no existi mas. Lo no tin nada di 
rouw, nada di yoramento, nada di dolor mas, pasobra 
tur cos di antes a bai. Revelacion 21:4 


Cu hopi dolor y tristeza na nos curason y agradecido pa tur e bunita recuerdonan, 
$ nos ta anuncia fayecimento di nos esposo, 
tata, abuelo, ruman, swa, omo, primo y amigo stima: 


Sr. Candido Jacobo Angela 
Mihor conoci como “Coby of Cobito” 
*11-10-1940 - 113-04-2024 


Mayornan: 
tCandido y Candida Angela 


Na nomber di su: 
Esposa: Elsa Angela - Geerman 


Yiunan: 
Debby y Jairo Trimon - Angela 
Jorge y Mariska Angela - Wensveen 
Jeritza y De Flanegin - Angela 
Natie Angela y Mathijs van den Berg 


Nieta(o)Jnan: 
Lisa Strórmann - Angela 
Rick - Giovanni - Dani Angela 
Cedrick - Shen Flanegin 
Samantha - Dimitri Angela 


Rumannan: 
Rica Angela 
Beta Angela 
Betty Angela 
Ada Angela y Lorenzo Maldonado 
Mai Angela 


Manera ruman: 
Rory Arends 


Un danki special na e verzorgersnan di Welthuis Buytenhaghe cu a atende Coby den 


e delaster añanan. 


Tur su sobrino y sobrinanan, primo y primanan, ihanan, bisiña y amistadnan den 


mundo di deporte y musica y demas famia: 


Angela - Geerman - Croes - Flanegin - Trimon - Wensveen - van den Berg - Strór- 
mann - Arends - Luydens - Ras - Rasmijn - Lacle - Marchena - Coutinho - Franken 
-Lampe - Ruchtie - Laarakker - van der Doef - Irausquin - Unlii - Hamilton = Woon- 


ings - Ashraf - Kock - Wever - Adames - Dosier - Suarez 


Ta invita demas famia, amigo(aJnan y conocirnan pa asisti па e acto di entiero cual 


lo tuma lugar diamars 30 di april 2024 di 9 or pa 110r di mainta na misa Inmacu- 
lada Concepcion na Santa Cruz. Despues lo sali pa santana catolico di Santa Cruz. 


Nos ser stima lo ta reposa for di 9or di mainta na misa. 


Nos disculpa si den nos tristeza nos por a lubida algun familiar 
of conocir. 
Alabes nos kier a participa cu lamentablemente nos no lo por risibi bishita di con- 
dolencia na cas. 


Ora e solo di bida baha, 
streanan ta ilumina e recuerdonan 


SVb, Banco di Seguro Social, ta extende su mas 
profundo condolencia na colega 
Sra. Charmaine Andrews y famia 
cu fayecimento di su tata 


Dennis Chester Berkel 


Hopi forza den e momentonan dificil aki. 
Cu Sr. Berkel sosega den paz di Señor. 


Na nomber di tur colega di SVb 


EN 
дА / 
SVb 
SEGURIDAD PA ARUBA SU COMUNIDAD 


TESORO DI MAS VALIOSO 
E tesoro di mas valioso, 
Di nos Aruba stima, 
No ta placa, oro, poder of faboritismo. 


E herencia inmaterial, 
Tesoro valioso, 
Cu nos grandinan a laga pa nos. 


Cuida otro y yuda otro. 
Respet, confiansa y aprecio mutuo. 
Sin distincion. 


Haci bon pa hende, pensa bon di hende. 
Desea bon pa hende. 
Stima hende. 


Gangnan y diversidad. 
Gang di robo, atraco, 
Tambe droga y prostitucion. 


Atencion, importancia, aprecio, 
Cariño y amor. 
Necesidadnan basico humano. 
Necesidadnan inmaterial. 


Nos muchanan den gangnan. 
Gangnan di arte, musica, cultura, 
Deporte y estudio. 


Nos muchanan. 
E lidernan di mañan. 
Tesoro di mas valioso. 


Autor: 
Vilmio F. Wester 
Oranjestad, 24 april 2024. 


